15/06/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación puntual do Plan xeral de ordenación municipal no ámbito do polígono 40. Rocha Vella-rúa do Churruchao

A Consellería de Medio Ambiente, Territorio e Infraestruturas, mediante Orde do 18 de maio de 2015 outorgou a aprobación definitiva da modificación puntual do Plan xeral do ordenación municipal no ámbito do polígono 40 da Rocha (rúa do Churruchao), coa condición de que “a reserva para aparcadoiro público acadará as 20 prazas”. A precitada Orde de aprobación definitiva publicouse no Diario Oficial de Galicia o día 2 de xuño de 2015. En cumprimento do esixido polos artigos 92.2 da Lei 9/2002, do 30 de decembro de ordenación urbanística e protección do medio rural de Galicia, e 70 da Lei de bases do réxime local, procédese a publicar deseguido a normativa da Modificación definitivamente aprobada. Santiago de Compostela, 2 de xuño de 2015 A concelleira delegada da Área de Desenvolvemento Urbano e Sostible en funcións (Decretos 4867/2014 e 4903/2014 do 9 e 11 de xullo, respectivamente) Asdo.: Teresa Gutiérrez López Con esta actuación preténdese a solución do bordo posterior da dotación sociocultural existente, coa posibilidade de xerar un acceso peonil desde a rúa do Veado ó espacio de nova urbanización. · Superficie total: 4.004,45 m 2 · Edificabilidade máxima: 0,50 m 2 / m 2 · Usos previstos: Vivenda unifamiliar e usos complementarios. · Aproveitamento tipo: 0,5000 · Uso característico: Vivenda unifamiliar. · Altura máxima: Fíxase en 6,50 metros (B+1), permitíndose o ático recuado nas condicións do artigo 125.6 da normativa do PXOM. · Fondo máximo: Indicado en planos. · Cesións: Viario Público: 984,08m 2 (indicado en planos) Espazo libre de dominio público: 326,92m 2 · Prazas de aparcamento públicas en superficie: 20 (Segundo a Orde de CMATI de 18/05/2015) - A ordenación pormenorizada do polígono defínese nos planos da presente Modificación puntual, podendo adaptarse mediante estudo de detalle consorte ao regulado polo artigo 73 da LOUG. - Nos demais aspectos non contemplados, estarase ó disposto na ordenanza 5 de vivenda unifamiliar en ringleira. - As intervencións que supoñan movemento de terras deberán xuntar, para a autorización previa da Consellería competente en materia de protección do patrimonio cultural un proxecto de actuación arqueológica que permita avaliar a súa incidencia sobre o patrimonio arqueoloxico. O alcance e carácter do devandito proxecto de actuación arqueológica deberá ser definido polo Servizo Municipal de Arqueología. - Á vista dos resultados da actuación arquelóxica, previa ou simultánea ás obras, poderán modificarse as condicións de implantación, edificación e ejecución das obras proxectadas. - As aperturas nos muros para acceso a aparcadoiros deberán reducirse ao mínimo imprescindible para permitir o paso con seguridade, cun máximo de 4,5 m. os cantos destas aperturas serán resoltas coa mesma tecnología, materiais e sistemas construtivos que os muros tradicionais e o material resultante do oco será empregado para a construcción dos muros de axardinamento do interior da parcela, polo que deberá dispoñerse na memoria do proxecto de urbanización o que resulte preciso para o cumprimento desta cautela.